Zimbabwe bring grond-angs | Netwerk24
Deur Wille Schutte, Lyttelton 19 Desember 2018 00:01
Met die lees van die artikel van Willie Spies (13.12) in Beeld oor die historiese sege vir boere van Zimbabwe, wil ek ys oor grondonteiening sonder vergoeding, wat vorentoe maar ook ander bates kan insluit.
Veral noudat die eerste skote in die parlement geklap het oor hierdie grondkwessie. En AfriForum nie in die hof kon slaag om die deursigtigheid van die voorafkonsul­tasieproses bevraagteken te kry nie. Dit was volgens die hof nie "dringend" nie.
Wil 'n mens die vraag vra: Gaan dit nie dieselfde pad loop as die Zimbabwe-boere nie? Kan 'n mens nog enigsins vertrou op deursigtigheid en regspraak in die howe?
Al hoe ek die saak sien, is dat dit 'n spanningsvolle tydperk gaan wees vir diegene wat 'n eiendom besit. Tensy daar 'n ommekeer kom van wyse denkers en besluite om die proses vroegtydig in die kiem te smoor. Dan kan hier, in dié pragtige, mooi land van ons nie 'n Zimbabwe ontstaan nie.